เลือกชุดตรวจสอบการตั้งครรภ์ที่เหมาะสม ซื้อชุดตรวจสอบการตั้งครรภ์
คำนวณว่าขณะนี้คุณอยู่ในช่วงไหนของรอบประจำเดือน และชุดตรวจสอบของคุณจะต้องไวต่อฮอร์โมนที่ตรวจหาแค่ไหน วันนี้เลยวันที่ประจำเดือนของคุณควรจะมาแล้วหรือยัง?  ชุดตรวจสอบการตั้งครรภ์บางชุดโฆษณาว่าสามารถตรวจสอบการตั้งครรภ์ได้ตั้งแต่วันก่อนที่ประจำเดือนจะเริ่มถึง 5 วัน แต่ผลการวิจัยพบว่ามีชุดการตรวจสอบจำนวนน้อยมากที่สามารถตรวจพบการตั้งครรภ์ได้ก่อนวันที่ประจำเดือนควรจะเริ่มต้น  ผลเป็นลบที่ไม่ตรงตามความเป็นจริงสามารถเกิดขึ้นเมื่อไหร่ก็ได้หากคุณทำการทดสอบก่อนวันที่ประจำเดือนควรจะเริ่มต้น ชุดตรวจสอบนั้นตรวจสอบได้แม่นยำได้ถึง 99% เมื่อคุณทำการทดสอบอย่างน้อย 1 สัปดาห์หลังจากวันที่ประจำเดือนควรจะมา ผู้ผลิตจะจำแนกชุดตรวจสอบการตั้งครรภ์โดยดูว่ามันไวต่อการตรวจสอบฮอร์โมน hCG แค่ไหน หากคุณทดสอบแต่เนิ่นๆ ให้หาชุดตรวจสอบที่สามารถตรวจหาค่า hCG หนึ่งในพันหน่วยสากล (mIU) ในปัสสาวะ 1 มล. ได้ บนฉลากจะเขียนเป็นหน่วย mlU/ml ยกตัวอย่างเช่น ชุดตรวจสอบที่สามารถตรวจพบฮอร์โมน hCG ได้ 20mlU/ml  ถือว่าไวต่อฮอร์โมนนี้มากกว่าชุดที่ตรวจได้ 50mlU/ml  ฉะนั้น หากคุณจะรีบทดสอบ ให้หาชุดตรวจสอบที่มีค่า mlU/ml  ต่ำ ชุดตรวจสอบแบบบดิจิตอลจะอ่านง่ายกว่า มีตัวอักษรขึ้นมาเลยว่า “ตั้งครรภ์” หรือ “ไม่ตั้งครรภ์” บางชุดยังสามารถบอกได้ด้วยว่าคุณตั้งครรภ์กี่สัปดาห์แล้ว ชุดตรวจสอบพวกนี้จะมีราคาแพงกว่าชุดปกติ ชุดตรวจสอบปกติจะมีแผ่นที่จะปรากฏเส้นสีย้อม 1 หรือ 2 เส้น โดยปกติแล้ว เส้นสี 1 เส้นแปลว่าคุณไม่ได้ตั้งครรภ์ ส่วนเส้น 2 เส้นแปลว่าคุณตั้งครรภ์อยู่ ลองพิจารณาซื้อชุดตรวจสอบแบบดิจิตอลเพื่อใช้เป็นตัวสำรองดูในกรณีที่คุณไม่สามารถอ่านค่าของชุดตรวจสอบแบบปกติได้ เมื่อคุณรู้แล้วว่าต้องการชุดตรวจสอบแบบไหน ก็ให้หาที่ที่คุณจะสามารถซื้อชุดตรวจสอบหรือไปทำการทดสอบได้ ร้านขายยา ร้ายขายของชำ ห้างสรรพสินค้า และแม้แต่ร้ายขายของเล็กๆ มักมีชุดตรวจสอบวางจำหน่าย หากคุณไม่รู้สึกอึดอัดที่จะไปซื้อชุดตรวจสอบ คุณก็สามารถออกไปซื้อแถวบ้านได้เลย ถ้าไม่อย่างนั้นก็ลองพิจารณาเผื่อจะไปซื้อละแวกอื่นดู ตัวแทนจำหน่ายออนไลน์ยังสามารถส่งชุดตรวจสอบมาให้คุณถึงบ้านได้โดยที่ไม่มีใครรู้อีกด้วย นอกจากนั้น แพทย์ของคุณก็สามารถทำการทดสอบให้คุณได้ หากคุณไม่สามารถซื้อชุดตรวจสอบเองได้ หรือรู้สึกไม่กล้าซื้อ ก็สามารถไปศูนย์บริการเกี่ยวกับการตั้งครรภ์ที่เปิดให้ไปทดสอบการตั้งครรภ์ฟรีได้เช่นกัน หากราคาเป็นเรื่องสำคัญ ก็ให้ลองไปดูหลายๆ ร้านหรือเปรียบเทียบราคาออนไลน์ ราคาของชุดตรวจสอบการตั้งครรภ์อาจต่างกันเยอะมาก ฉะนั้นหากคุณมีเวลา ก็ให้ลองดูว่าราคาเป็นอย่างไรบ้าง ยิ่งหากคุณตั้งใจจะซื้อชุดตรวจสอบหลายชุด ก็ยิ่งมีเหตุผลที่จะดูความแตกต่างของราคา นอกจากนั้น ชุดตรวจสอบยี่ห้อทั่วไปหลายยี่ห้อก็มักผลิตโดยผู้ผลิตเดียวกันกับชุดตรวจสอบยี่ห้อดังๆ ฉะนั้นคุณภาพก็น่าจะเหมือนกัน ลองพิจารณาซื้อชุดตรวจสอบอย่างน้อยครั้งละ 2 ชุด ขึ้นอยู่กับความจำเป็นและงบประมาณของคุณ เพราะถึงแม้ว่าชุดตรวจสอบชุดแรกน่าจะทำงานได้ปกติ แต่ชุดตรวจสอบบางชุดก็อาจชำรุดหรือมีตำหนิ  คนที่ทำการทดสอบแต่เนิ่นๆ หลายคนมักซื้อชุดตรวจสอบหลายชุดเพื่อที่จะได้ยืนยันผลการทดสอบเมื่อถึงวันที่ประจำเดือนควรจะเริ่มต้น นอกจากนั้น หากคุณหวังว่าตัวเองกำลังตั้งครรภ์และต้องการทดสอบทุกวันหรือทุกอาทิตย์ ก็ควรจะซื้อชุดตรวจสอบเป็นแพ็คในราคาที่ถูกลง ดูให้มั่นใจก่อนว่าชุดตรวจสอบยังใช้ได้อยู่ หากใกล้ถึงวันหมดอายุแล้ว ให้ซื้อชุดอื่น คุณจะต้องใช้ชุดตรวจสอบที่ยังไม่หมดอายุ หากคุณลงเอยซื้อชุดตรวจสอบแล้วไม่ได้ใช้ก่อนวันหมดอายุ ก็ให้ทิ้งไปซะ หากคุณไม่รู้สึกอึดอัดที่จะซื้อชุดตรวจสอบตามเคาน์เตอร์ร้านขายยา ก็เอาเลย หรือจะไปจุดคิดเงินด้วยตนเองตามร้านขายยากระแสหลักก็ได้ ก็แค่สแกนสินค้าแล้วจ่ายเงิน ไม่ต้องมีใครรู้ว่าคุณซื้ออะไร อย่างไรก็ตาม อย่าลืมว่าการซื้อชุดตรวจสอบการตั้งครรภ์ไม่ใช่เรื่องน่าอาย ไม่ว่าคุณจะอายุเท่าไหร่หรือมีสถานะความสัมพันธ์อย่างไรก็ตาม หากคุณรู้สึกไม่สบายใจหรือกังวลว่าคนอื่นจะเห็นคุณซื้อชุดตรวจสอบการตั้งครรภ์ ให้วานขอให้เพื่อนซื้อให้ หากคุณไม่ได้อยู่กับเพื่อน อย่าลืมให้ข้อมูลที่จำเป็นทั้งหมดเพื่อที่เพื่อนจะได้ซื้อชุดตรวจสอบที่ถูกต้องได้ คุณยังสามารถนัดกับแพทย์เพื่อไปทำการทดสอบได้ด้วย
นับจำนวนวันก่อนจะถึงประจำเดือนที่ควรมารอบต่อไป. ทำความเข้าใจว่าชุดตรวจสอบให้คำตอบเรื่องการตั้งครรภ์ได้อย่างไร. เลือกว่าจะซื้อชุดตรวจสอบแบบดิจิตอลหรือแบบปกติ. หาร้านจำหน่ายชุดตรวจสอบการตั้งครรภ์. เปรียบเทียบราคา. ตัดสินใจว่าจะซื้อชุดตรวจสอบกี่ชุด. ตรวจดูวันหมดอายุบนกล่องชุดตรวจสอบก่อนซื้อ. ซื้อชุดตรวจสอบ.
https://www.wikihow.com/Buy-a-Pregnancy-Test https://www.wikihow.com/Buy-a-Pregnancy-Test
Choosing the Right Pregnancy Test Purchasing a Pregnancy Test